Þjóðleikhúsið sýnir leikgerð eftir Niklas Rådström byggða á Meistaranum og Margarítu eftir Búlgakov leikárið 2019 - 2020 Niklas Rådström er sænskt leikskáld , ljóðskáld og skáldsagnahöfundur . Fyrsta leikrit hans , Hitlers barndom , var frumflutt árið 1984 hjá Unga Klara í leikstjórn Suzanne Osten og var sýnt víða um heim . Hann hefur skrifað fjölda leikrita síðan þá , meðal annars På vägen till havet , Kvartett , Lång tystnad . Plötsligt mörker , De onda og Gå genom ett berg . Meðal leikgerða hans eru Dantes gudomliga komedi , Bibeln og Don Quijote . Hann hefur unnið með Suzanne Osten að kvikmyndahandritunum Bröderna Mozart , Livsfarlig film og Tala ! Det är så mörkt . Hann skrifaði kvikmyndahandrit fyrir Jan Troell , Maria Larssons eviga ögonblick . Hann sendi frá sér fyrstu ljóðabók sína árið 1975 . Fyrsta skáldsaga hans , Månen vet inte , kom út árið 1989 , fyrsta bókin í sjálfsævisögulegum þríleik . Hann hefur sent frá sér fjölda annarra skáldverka . Hann hefur einnig starfað með fjölda tónlistarmanna að verkum af ólíku tagi . Hann hefur kennt skrif fyrir leikhús og kvikmyndir við Stockholms Dramatiska Högskola og skapandi skrif við Linnéuniversitetet . Hann hefur hlotið fjölda viðurkenninga og verðlauna fyrir ritstörf sín .